रांची. न्यू नगड़ाटोली के गोल कोचिंग इंस्टीट्यूट के हॉस्टल की छात्रा इच्छिता के करीबी दोस्त मनीष को 24 घंटे से अधिक समय तक पुलिस ने हिरासत में रखा। पूछताछ में पुलिस को पता चला कि एक साल पहले उसने नक्षत्र वन में इच्छिता की मांग में सिंदूर भरा था।
उसने बताया कि वह काफी इमोशनल थी और छोटी-छोटी बातों पर रूठ जाती थी। वह हमेशा मुझ पर शक करती थी कहीं मैं किसी और लड़की के साथ इंगेंज न हो जाऊं। कई बार हमने रांची के होटल में समय गुजारा था। हालांकि, किसी नतीजे पर नहीं पहुंची है। मनीष के परिजन भी रांची में जमे हैं।
नगड़ाटोली से रात 9.12 बजे रिम्स लाई गई इच्छिता, 20 मिनट का था सफर, पर 9.10 बजे मौत की पुष्टि कैसे हुई
इच्छिता सिंह (20) की हुई मौत के मामले में पिता ने नया सवाल खड़ा किया है। छात्रा के पिता संजय सिंह ने मंगलवार को आरोप लगाया कि रिम्स में उनकी बेटी की पोस्टमार्टम रिपोर्ट से छेड़छाड़ की गई है। उन्होंने मामले की सीबीआई जांच कराने की मांग की है।
पिता के अनुसार, सीसीटीवी फुटेज में साफ दिख रहा है कि इच्छिता को हॉस्टल से दो मार्च की रात 9.12 बजे में हॉस्टल संचालक ले जा रहे हैं, लेकिन रिम्स की पर्ची में रात 9.10 बजे ही बेटी की मौत की पुष्टि की गई है। हॉस्टल से रिम्स की दूरी करीब तीन-चार किलोमीटर और 20 मिनट का सफर था। यानी किसी के दबाव में रिम्स में पर्ची बनकर तैयार थी। लालपुर पुलिस भी आरोपियों को बचा रही है।
लालपुर थाना में उन्होंने कोचिंग इंस्टीट्यूट के तीन संचालकों समेत मनीष के खिलाफ एफआईआर दर्ज कराई थी। लेकिन, आरोपी खुलेआम घूम रहे हैं। अगर उन्हें न्याय नहीं मिला, तो वे सपरिवार आत्मदाह करेंगे। मालूम हो कि पोस्टमार्टम रिपोर्ट में इच्छिता की मौत का कारण हत्या नहीं, खुदकुशी है।
hin_Deva hin_Deva hin_Deva hin_Deva hin_Deva hin_Deva